CIMBT วิ่งแรงเกือบ 7% หลังกำไร Q2 โตกว่า 7 เท่าตัว
CIMBT วิ่งแรงเกือบ 7% หลังกำไร Q2 โตกว่า 7 เท่าตัว ล่าสุด ณ เวลา 10.36 น. อยู่ที่ 1.12 บาท บวก 0.07 บาท หรือ 6.67% สูงสุดที่ 1.17 บาท ต่ำสุดที่ 1.12 บาท มูลค่าซื้อขายที่ 22.63 ล้านบาท
19 ก.ค. 2560

ผู้สื่อข่าวรายงานว่า ราคาหุ้นธนาคาร ซีไอเอ็มบี ไทย จำกัด (มหาชน) หรือ CIMBT ล่าสุด ณ เวลา 10.36 น. อยู่ที่ 1.12 บาท บวก 0.07 บาท หรือ 6.67% สูงสุดที่ 1.17 บาท ต่ำสุดที่ 1.12 บาท มูลค่าซื้อขายที่ 22.63 ล้านบาท ขณะที่ดัชนีตลาดหุ้นไทยโดยรวมบวก 0.22%

ทั้งนี้ราคาหุ้น CIMBT ปรับตัวเพิ่มขึ้นหลังประกาศผลประกอบการประจำไตรมาส 2/60 เพิ่มขึ้นก้าวกระโดด
โดย CIMBT รายงานผลการดำเนินงานประจำไตรมาส 2/60 สิ้นสุดวันที่ 30 มิ.ย.60 มีกำไรสุทธิเพิ่มขึ้น 794.17% มาที่ 356.64 ล้านบาท จากปีก่อนมีกำไร 39.89 ล้านบาท ขณะที่ 6 เดือนแรกมีกำไร 477.84 ล้านบาท หรือโต 30.12% จากปีก่อนมีกำไร 367.23 ล้านบาท
โดยบริษัทมีกำไรสุทธิจากธุรกรรมเพื่อค้า และปริวรรตเงินตราต่างประเทศเพิ่มขึ้นมาที่ 958.19 ล้านบาท จากช่วงเดียวกันเมื่อปีก่อนมีกำไร 480.90 ล้านบาท ขณะที่ค่าเผื่อหนี้สงสัยจะสูญลดลงร้อยละ 6.2 ส่งผลให้รายได้รวมจากการดำเนินงานเพิ่มขึ้นมาที่ 3.25 พันล้านบาท จากปีก่อนมีรายได้ 3.17 พันล้านบาท